Nafarroako Parlamentuko Mahaiak, 2018ko maiatzaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Asun Fernández de Garayalde Lazkano Sala andreak aurkeztutako galdera, Nafarroako Osasun Zerbitzuaren prestazio ortoprotesikoak arautzen dituen Foru Dekretuaren aldaketari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko maiatzaren 7an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioari atxikitako foru parlamentari Asun Fernández de Garaialde y Lazkano andreak, Legebiltzarreko Erregelamenduan ezarritakoaren babesean, honako galdera hau aurkezten du, Osasuneko Departamentuko kontseilari Fernando Domínguez jaunak Legebiltzarraren Osoko Bilkuran ahoz erantzun dezan:

Euste-produktuak oinarrizkoak dira pertsonen parte-hartzea eta autonomia ziurtatzeko. Pertsona bakoitzak beharrezkoak dituen euste-produktu horiek edukitzea ez da apeta edo luxu kontu bat; aitzitik, beharrezko elementuak dira eskubide osoko herritar gisa erkidegoan aktiboki parte hartu ahal izateko eta eguneroko bizitzako jardueretan erabiltzaileen nahiz zaintzaz arduratzen diren pertsonen autonomia pertsonala errazteko.

Nafarroari dagokionez, zeharo zaharkiturik dago Nafarroako Osasun Zerbitzuaren prestazio ortoprotesikoak arautzen dituen foru dekretua; gainera, etena eta koordinazio eza sortzen da gizarte- eta osasun-sistemen artean, pertsonen parte-hartze eta autonomia hori bermatuko duen erabateko eta behar adinako estaldurari dagokionez.

Hori dela-eta, honako galdera hau egiten dugu:

Noizko aurreikusten da Nafarroako Osasun Zerbitzuaren prestazio ortoprotesikoak arautzen dituen gaur egungo foru dekretua aldatzea? Zer urrats egin dira orain arte norabide horretan?

Iruñean, 2018ko apirilaren 24an

Foru parlamentaria: Asun Fernández de Garaialde y Lazkano Sala